বৈজয়ন্তী কাশি একজন ভারতীয় ধ্রুপদী নৃত্যশিল্পী, কুচিপুড়ি বিশেষজ্ঞ।  কুচিপুড়ি নৃত্য ভারতের অন্ধ্রপ্রদেশের শাস্ত্রীয় নৃত্যের একটি ধরন। তিনি ডাঃ গুব্বি বীরান্নার বংশের একজন, যিনি ছিলেন একজন ভারতীয় নাট্য পরিচালক, কন্নড় নাটকের অন্যতম পথিকৃৎ এবং বিশিষ্ট অবদানকারী। তিনি গুব্বি বীরান্না নাটক সংস্থা প্রতিষ্ঠা করেছিলেন যা কন্নড় নাটক প্রচারে গুরুত্বপূর্ণ ভূমিকা পালন করেছিল।  শ্রীমতী বৈজয়ন্তী কাশি একজন খ্যাতিমান কুচিপুড়ি নৃত্যশিল্পী, একজন খ্যাতিমান অভিনয়শিল্পী এবং কোরিওগ্রাফার  এবং নৃত্য বিদ্যালয় সম্ভাবী স্কুল অফ ডান্সের শৈল্পিক পরিচালক  যেখানে তাঁরা এই ঐতিহ্যবাহী কুচিপুড়ি নৃত্য শৈলী শেখান। তিনি কর্ণাটক সংগীত নৃত্য একাডেমিরও সভাপতি ছিলেন    ব্যক্তিগত তথ্য  শ্রীমতী বৈজয়ন্তী কাশী প্রয়াত জেএম বিশ্বনাথ এবং প্রয়াত জিভি গিরিজাম্মার কন্যা। বৈজয়ন্তী কাশী ছয় বছর বয়সে তুমকুরের রমন্না থেকে ভরতনাট্যম শিখতে শুরু করেছিলেন। তিনি রাজ্যে শীর্ষস্থান অর্জন করেছিলেন এবং সোনার হার জিতেছিলেন। প্রথমদিকে তিনি নাচের প্রতি তেমন আগ্রহী ছিলেন না এবং থিয়েটারের প্রতি অনুরক্ত হয়েছিলেন। সেখানে তিনি কন্নড় ফিল্ম ইন্ডাস্ট্রির একজন চলচ্চিত্র পরিচালক টিএস নাগভরণের সঙ্গে কাজ করেছিলেন। তিনি টেলিভিশন ও থিয়েটার শিল্পী বিজয় কাশিকে বিয়ে করেছিলেন যাঁর সাথে তিনি নাটকে অভিনয় করার সময় পরিচিত হয়েছিলেন।  তিনি একটি ব্যাংকে চাকরি নিয়েছিলেন, পরে নাচের প্রতি পুরোপুরি নিবেদিত হয়ে সেই চাকরি তিনি ছেড়ে দেন। তাঁর একটি কন্যা প্রতীক্ষা কাশি, তিনিও কুচিপুড়ি নৃত্যশিল্পী।   ক্রিয়াকাণ্ড  বৈজয়ন্তী তাঁর বিশাল কর্মজীবনে, যুক্তরাষ্ট্রের আন্তর্জাতিক কুচিপুড়ি সম্মেলন, যুক্তরাজ্যের মিলাপ ফেস্ট, জার্মানির ওরিয়েন্টাল ডান্স ফেস্টিভাল, আফ্রিকায় ভারত উৎসব, মালাগায় ইন্ডিয়া চলচ্চিত্র উৎসব, কোরিয়ায় আপ্পন ডান্স ফেস্টিভাল, ইতালির অলিম্পিক ফেস্টিভাল, লস অ্যাঞ্জেলেসের আন্তর্জাতিক কন্নড় সম্মেলন, মিশরে আন্তর্জাতিক নৃত্য ও সংগীত উৎসব, মাল্টা, তিউনিসিয়া, ইস্রায়েলে কারমিয়াল নৃত্য উৎসব সহ বেশ কয়েকটি আন্তর্জাতিক উৎসবে নৃত্য প্রদর্শন করেছেন তিনি মার্কিন যুক্তরাষ্ট্র, ইতালি, জার্মানি, ইতালি, দুবাই, সিঙ্গাপুর, মালয়েশিয়া, জাপান, বার্লিন, অস্ট্রেলিয়া, অস্ট্রিয়া, স্পেন, সুইজারল্যান্ড এবং আরও অনেক দেশে অনেক বিশ্ববিদ্যালয়ে বক্তৃতা দিয়েছেন, প্রদর্শনী করেছেন এবং কর্মশালা চালিয়েছেন।  তিনি কুচিপুড়ি নৃত্যশিল্পী প্রতীক্ষা কাশির সাথে দ্বৈত পরিবেশনাও করেন। এই মা এবং মেয়ের জুড়িকে বিশ্বজুড়ে অন্যতম সেরা কুচিপুড়ি নৃত্যশিল্পীর জুটি হিসাবে বিবেচনা করা হয়।    অর্জন এবং পুরস্কার  আজ বৈজয়ন্তী কাশি নৃত্যের ক্ষেত্রে একজন আদর্শ। তিনি কুচিপুড়ির প্রাথমিক শাস্ত্রীয় শৈলীর এবং সমসাময়িক নান্দনিকতার মধ্যে একটি নৃত্যু-সেতু। তিনি ভারত সরকারের পর্যটন ও সংস্কৃতি মন্ত্রকের শিল্প ও সাংস্কৃতিক কমিটিতে দায়িত্ব পালন করছেন। বিস্তৃত কর্মজীবনে তাঁর কাজ বেশ কয়েকটি আন্তর্জাতিক উৎসবে প্রদর্শিত হয়েছে।  তার কয়েকটির পরিচয় এখানে উল্লেখ করা হলো-   কেন্দ্রীয় সংগীত নাটক অকাদেমির বর্তমান সদস্য    কর্ণাটক সংগীত নৃত্য একাডেমির প্রাক্তন চেয়ারপারসন    কেন্দ্রীয় সংগীত নাটক অকাদেমি পুরস্কার প্রাপ্ত Sangeet Natak Akademi Award   কর্ণাটক রাজ্যোৎসব পুরস্কার প্রাপক    রোটারি ইন্টারন্যাশনাল থেকে ভোকেশনাল এক্সিলেন্স পুরস্কার প্রাপ্ত    জি অস্তিত্ব পুরস্কার প্রাপ্ত    দূরদর্শন সম্প্রচার মাধ্যমের শীর্ষস্থানীয় শিল্পী    ভারত সরকারের কুচিপুড়ি গবেষণায় গবেষণা সহযোগী     কুচিপুড়ি (রাজ্য সরকার) এর পাঠ্য পুস্তক কমিটির সদস্য   তিনি সম্ভাবী স্কুল অফ ডান্সের প্রতিষ্ঠাতা ও শৈল্পিক পরিচালক    ভারতের প্রথম আন্তর্জাতিক নৃত্য মেলা ডান্সজদ্রী তাঁর মস্তিষ্ক প্রসূত।   আরও দেখুন  নৃত্যে ভারতীয় মহিলাদের তালিকা   তথ্যসূত্র    বহিঃসংযোগ   উদয় টিভির সাথে বৈজয়ন্তী কাশির সাক্ষাৎকার   কস্তুরি চ্যানেলের সাথে বৈজয়ন্তী কাশির সাক্ষাৎকার   সময় টিভির সাথে বৈজয়ন্তী কাশির সাক্ষাৎকার  বিষয়শ্রেণী:জীবিত ব্যক্তি বিষয়শ্রেণী:কুচিপুড়ি নৃত্যশিল্পী বিষয়শ্রেণী:কর্ণাটকের নৃত্যশিল্পী বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:বেঙ্গালুরুর শিল্পী বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:কর্ণাটকের নারী শিল্পী বিষয়শ্রেণী:১৯৬০-এ জন্ম বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:রাজজ্যোৎসব পুরস্কার ২০১০ প্রাপক